На основу члана 35. Закона о пољопривредном земљишту („Службени гласник РС“, бр. 62/06, 65/08, 41/09, 112/2015, 80/2017 и 95/2018-др.закон), члана 15. став 1. тачка 9. и члана 41. став 1. тачка 20. Статута града Сремска Митровица („Службени лист града Сремска Митровица“, бр. 3/2019 и 5/2019-испр.) Скупштина Града Сремска Митровица је дана 31.03.2021.године, донела

**Р Е Ш Е Њ Е**

**О ОБРАЗОВАЊУ КОМИСИЈЕ ЗА СПРОВОЂЕЊЕ КОМАСАЦИЈЕ ЗА**

 **КАТАСТАРСКУ ОПШТИНУ ДИВОШ И**

 **ИМЕНОВАЊУ ЊЕНИХ ЧЛАНОВА**

**I**

 **ОБРАЗУЈЕ СЕ** Комисија за спровођење комасације на јединственом подручју катастарске општине Дивош (у даљем тексту: Комисија).

**II**

У Комисију се именују:

* **за председника:**

ЈЕЛЕНА ПОПОВИЋ, дипломирани правник

**- за чланове:**

1. МАРИНА МАКСИМОВИЋ, дипломирани инжењер пољопривреде,

2. ЉУБИНКА МАГЛИЋ, специјалиста струковни инжењер геодезије,

3. МИЛАН ЋИРИЋ, дипломирани инжењер шумарства,

4. СЛАВКО ЈОНИЋ, дипломирани инжењер архитектуре,

5. ЂОРЂЕ МИЈАТОВИЋ, пољопривредник

6. ДУШКО РАДИЧИЋ, пољопривредник

7. ЕМИЛ ЛАЗОР, пољопривредник

**- за заменика председника:**

ДАНИЈЕЛА МЕЂЕДОВИЋ, дипломирани правник

**- за заменике чланова:**

1. ДЕСАНКА СТУПАР, дипломирани инжењер пољопривреде,

2. БРАНИМИР МАГЛИЋ, специјалиста струковни инжењер геодезије,

3. ЗВОНКО АБЈАНОВИЋ, дипломирани инжењер шумарства,

4. ДРАГАН БЕКАВАЦ, дипломирани инжењер архитектуре,

5. ЗЛАТКО ТАТЉАК, пољопривредник

6. ДРАГАН МИКИЋ, пољопривредник

7. ЗДРАВКО ЖИВКОВИЋ, пољопривредник

**III**

**За секретара Комисије** именује се:

МИЛОШ МИШКОВИЋ, дипломирани правник

**IV**

Задатак Комисије је да у складу са Законом о пољопривредном земљишту („Службени гласник РС“, бр. 62/06, 65/08, 41/09, 112/2015, 80/2017 и 95/2018-др.закон ) и начелима комасације, спроведе поступак уређења пољопривредног земљишта комасацијом у катастарској општини Дивош, обједињује рад свих органа и организација које обављају послове у поступку комасације, образује поткомисије за комасациону процену земљишта, за процену вредности дугогодишњих засада и објеката као и друга стручна тела за предузимање појединих радњи у поступку комасације, обавља и друге послове.

Стручне и административне послове Комисије обавља секретар Комисије.

**V**

Ово решење ступа на снагу даном доношења, а објавиће се у „Службеном листу Града Сремска Митровица“.

**СКУПШТИНА ГРАДА СРЕМСКА МИТРОВИЦА**

Број: 02-34/2021-I

Дана: 31.03.2021.године

Сремска Митровица

 ПРЕДСЕДНИК СКУПШТИНЕ ГРАДА

 ***Илија Недић, с.р.***

**ОБРАЗЛОЖЕЊЕ**

**Законски основ**

Основ доношења одлуке о спровођењу комасације за катастарску општину Дивош ( у даљем тексту: предлог одлуке ) заснован је на члану 34. став 1. Закона о пољопривредном земљишту („Службени гласник Републике Србије“, број 62/2006, 65/2008-др закон, 41/2009, 112/2015, 80/2017 и 95/2018 – др. закон ) којим је прописано да Одлуку о спровођењу комасације доноси Скупштина јединице локалне самоуправе на основу програма комасације.

**Разлози доношења**

 **Уређење пољопривредног земљишта** комасацијом је поступак који се спроводи ради укрупњавања земљишних поседа, изградње система за наводњавање/одводњавање, изградње мреже пољских пољских путева. Општи позитивни ефекти укрупњавања поседа су вишеструки: просторна организација и уређење земљишне територије, повећање површине под путном и каналском мрежом, смањење броја и повећање величине парцела на комасационим површинама, повећање продуктивности и друго.

Предлогомодлуке се на основу програма комасације за катастарску општину Дивош започиње са поступком уређења земљишта комасацијом у тој катастарској општини.

Предлогом одлуке се уређују најбитнија питања од значаја за уређење земљишта комасацијом у катастарској општини Дивош. С тим у вези, предлогом одлуке се дефинише предмет комасације, одређују границе комасационог подручја и површина земљишта које је обухваћено поступком уређења земљишта комасацијом. Надаље, одлуком се дефинише појам „Учесника комасације“, одређује се „Комисија за спровођење комасације“ као надлежни орган за спровођење поступка комасације као и важећи законски акти и други акти којих се иста мора придржавати при доношењу одлука у овом поступку, прописује се забрана изградње објеката, подизање вишегодишњих засада и усева у комасационом подручју од дана објављивања ове одлуке и друго.

Предлог одлуке о спровођењу комасације за катастарску општину Дивош је у складу са чланом 48. Закона о буџетском систему (Сл. гласник РС", бр. 54/2009,73/2010, 101/210, 101/2011, 93/2012, 62/2013, 63/2013-испр., 108/2013, 142/2014, 68/2015-и др. закон., 103-2015, 99/2016, 113/2017, 95/2018, 31/2019 и 72/2019) добио сагласност на процену финансијских ефеката од стране Градске управе за буџет и локални економски развој града Сремска Митровица од 3.3.2021. године под бројем 40-6-3/2021-VIII. Датом сагласношћу је исказано да доношење одлуке о спровођењу комасације за катастарску општину Дивош нема утицај на буџет Града Сремска Митровица ни на приходној ни на расходној страни.

Предлажемо Градском већу града Сремска Митровица да усвоји нацрт Одлуке о спровођењу комасације за катастарску општину Дивош у предложеном тексту и у форми предлога исту достави Скупштини града Сремска Митровица на доношење.